ཡང་སྙན་ཞུའི་ཡི་གེའི་ནང་ས་གནས་སྲིད་གཞུང་དང་སྡེ་བ་གསུམ་བར་གྱི་གཞུང་ལམ་སྤྱི་ལེ་༣༥ནས་སྤྱི་ལེ་༡༠ཙམ་གྱི་ལམ་ཁ་ཧ་ཅང་སྐྱོ་བོ་ཡིན་ན་ཡང་བསྐྱར་བཟོ་བྱེད་འཇུག་གི་མེད་སྟབས།ས་གནས་མི་མང་གི་འགྲོ་སྐྱོད་ལ་དཀའ་ངལ་ཆེན་པོ་འཕྲད་ཀྱི་ཡོད་པ་དང་།མི་མང་ཁྲོད་གནས་སྟངས་དེའི་ཐད་བསམ་ཚུལ་དང་གླེང་སློང་མང་པོ་ཡོང་གི་ཡོད་འདུགདེ་བཞིན་དམེ་ཤུལ་གྲོང་བརྡལ་ནས་ཁྲི་ཀ་རྫོང་བར་གྱི་སྤྱི་ལེ་༥༩ཡོད་པའི་གཞུང་ལམ་དེར།ད་ལོའི་དབྱར་དུས་ཀྱི་ཆར་ཆུ་ཡིས་འདམ་འབག་འཁོར་བ་དང་འཐོར་ཞིག་ཏུ་སོང་བ་སོགས་ཀྱིས་འགྲིམ་འགྲུལ་དོན་རྐྱེན་བྱུང་བ་སོགས་དཀའ་མང་པོ་འཕྲད་པའི་རྐྱེན་གྱིས།སྡེ་བ་གསུམ་གྱིས་གོང་རིམ་ལ་གཞུང་ལམ་གྱི་གནས་སྟངས་ཡར་ཞུ་བྱས་ཏེ།དུས་ཐོག་ཏུ་དཀའ་ངལ་སེལ་ཐབས་ཡོང་བའི་རེ་བ་ཞུ།ཞེས་འཁོད་འདུག